Coprinopsis picacea

***Coprinopsis picacea*** — სოკოს სახეობა ფსათირელასებრთა ოჯახისა, რომლის გავრცელების არეალი მოიცავს ევროპას, ჩრდილოეთ ამერიკას, აფრიკას, ავსტრალიასა და სამხრეთ-აღმოსავლეთ აზიას. 

არასაჭმელი სოკოა. იზრდება ერთეულებად ან მცირე ჯგუფებად ფოთლოვან ტყეებში, ხშირად წიფლნარში, ზაფხულიდან შემოდგომამდე. მისი ნაყოფსხეული წააგავს პირობითად საჭმელ სახეობას, სილიოს ().

სოკო პირველად აღწერა ფრანგმა მიკოლოგმა პიერ ბიულიარმა 1785 წელს როგორც *Agaricus picaceus*. მიმდინარე ბინომიალური სახელწოდება მიენიჭა 2001 წელს. 

**სამეცნიერო სინონიმები**:
*  
* 
* *Coprinus picaceus* var. *ebulbosus* Peck 1891
**Coprinus picaceus* (Bull.) Gray 1821 var. *picaceus*

## აღწერა 
ქუდის დიამეტრი — 6-10, წაგრძელებულ-კვერცხისებრი, შემდგომში ზარისებრი. ნორჩობაში ქუდის ზედაპირი დაფარულია თეთრი ფერის ქეჩისებრი საბურველით.  

რბილობი — თეთრი ან ღია ფერის, ქუდის კანავეშ თხელია, ყავისფერი, ფეხში ბოჭკოვანია და მყიფე, ფისის არასასიამოვნო სუნით.

ფეხის სიგრძე — 1-20 სმ, სისქე — 1-2 სმ  იმ შემთხვევაში, თუ სოკო იზრდება ფოთლოვანი ნაყარის სქელი ფენიდან, მისი ფეხის სიგრძემ შეიძლება 25—30 სმ-მდეც კი მიაღწიოს. ფეხის ფორმა ცილინდრულია, ჩვეულებრივ სწორი, ფუყე, ზევით შევიწროებული და ძირისკენ გასქელებული, ზედაპირი თეთრი, თხელი ხაოიანი ნაფიფქით, საყელოს გარეშე.

ჰიმენოფორი — ფირფიტებიანი, ფირფიტები თავისუფალი, თავდაპირველად თეთრი ან მოვარდისფრო, ძალიან ხშირი, სისქით 1 სმ-მდე, ასაკთან ერთად შავდება და იდღაბნება (აუტოლიზმი).

სპორების ფხვნილი — თითქმის შავი, სპორები — ელიფსისებური, 16×11,5×9,5 მკმ.

## ეკოლოგია და გავრცელება 
საპროტროფია, იზრდება ერთეულებად ან მცირე ჯგუფებად (ზოგჯერ მასიურად) ფოთლოვან ტყეებში, ხშირად წიფლნარში, იშვიათად მუხნარსა და რცხილნარში, მდიდარ, კარგად გაფხვიერებულ ნიადაგზე ან დამპალ მერქანზე. უპირატესობას ანიჭებს კირიან ნიადაგს და ჩრდილიან, თუმცა მშრალ ადგილებს.

გავრცელების არეალი მოიცავს ევროპას, ჩრდილოეთ ამერიკას, ავსტრალიას,  აფრიკასა და სამხრეთ-აღმოსავლეთ აზიას. სოკო შეყვანილია პოლონეთის გადაშენების პირას მყოფი სახეობების ნუსხაში.

**სეზონი** — აგვისტოდან ნოემბრამდე.

## მსგავსი სახეობები
;პირობითად საჭმელი:
* *Coprinus comatus* — ნორჩობაში ზოგჯერ ერთმანეთს ჰგვანან, თუმცა ჩვეულებრივ მათი ერთმანეთში არევა რთულია.

;არასაჭმელი:
* *Coprinopsis cinerea* — ზომით პატარაა, იზრდება ნაკელზე. ქუდის ფერი ნაცრისფერ-შავი, თეთრი ქერცლებით.

## გალერეა

ფაილი:Shaggy Inkcap in December - geograph.org.uk - 292073.jpg 
ფაილი:КИТКА Планина падините потокот Мала Рада 043.JPG
ფაილი:Pilz1.JPG
ფაილი:Pilz1a.JPG
ფაილი:Coprinopsis picacea (Specht-Tintling).jpg
ფაილი:The first Coprinopsis picacea (GB= Magpie Inkcap, D= Specht-Tintling , F= Coprin noir et blanc, NL= Spechtinktzwam) already found at 6 October 2015. Last 2 years it was 16 October, but then there were lots of it - panoramio.jpg
ფაილი:Spechttintling001.JPG
ფაილი:Finally found, a rare Coprinus picaceus (Magpie fungus or Spechtinktzwam) with snail, ready to eat - panoramio.jpg

## ლიტერატურა 
*Грибы: Справочник / Пер. с итал. Ф. Двин. — М.: „Астрель“, „АСТ“, 2001. — С. 195. — ISBN 5-17-009961-4.
*Грюнерт Г. Грибы / пер. с нем. — М.: „Астрель“, „АСТ“, 2001. — С. 132. — (Путеводитель по природе). — ISBN 5-17-006175-7.
*Лессо Т. Грибы, определитель / пер. с англ. Л. В. Гарибовой, С. Н. Лекомцевой. — М.: „Астрель“, „АСТ“, 2003. — С. 175. — ISBN 5-17-020333-0.
*Хардинг П. Грибы / Перевод с англ. Д. С. Щигеля. — М.: „Астрель“, „АСТ“, 2002. — С. 140. — ISBN 5-17-011765-5

## სქოლიო 
## რესურსები ინტერნეტში 
* 
* 

კატეგორია:არასაჭმელი სოკოები
კატეგორია:ფსათირელასებრნი